After Heavy Rain in Jaipur Suddenly One Side of ther Road Steeped at Ridhi Siddhi Triangle
Channel: Patrika News
Date: 02/08/2016

जयपुर। शहर में लगातार बारिश के दौरान गुर्जर की थड़ी चौराहे के पास बनी पुलिया अचानक धंस गई। पुलिया से गुजर रहे कुछ वाहन चालक संतुलन खो बैठे, लेकिन गनीमत रही कि बड़ा हादसा टल गया। पुलिस को इसकी सूचना दी गई तो महेश नगर पुलिस मौके पर पहुंची और पुलिया को दोनों ओर से बंद कर दिया। बाद में जेडीए के अफसरों को इस बारे में जानकारी दी गई। महेश नगर थानाधिकारी रविन्द्र कुमार ने बताया कि दोपहर करीब बारह बजे के बाद इस बारे में सूचना मिली थी। उसके बाद बेरिकेड और पुलिस वाहन लगाकर रास्ता बंद कर दिया गया। हादसे में कोई हताहत नहीं है। उधर इस घटना के दौरान ही रिद्धी-सिद्धी तिराहे पर भी सड़क का एक हिस्सा अचानक धंस गया। उस समय वहां पर भी कोई वाहन चालक मौजूद नहीं था। बाद में पुलिस ने यहां पर भी बेरिकेड लगाकर रास्ता बंद कर दिया। अचानक हुई इन घटनाओं के बाद यातायात को कॉलोनियों की ओर मोड़ दिया गया।
http://www.patrika.com